
COMMENTARIUM OFFICIALE 
ACTA PIL PP. XI 
4 MOTU PROPRIO 
2 +H TEMPLUM 8. ANTONIO EREMITAE IN EXQUILUIS DICATUM CATHOLICIS 
‘ SLAVICI RITUS ADDICITUR. 
by PIUS PP. XI 


Nostra animarum a Christo Redemptore Nobis concreditarum 
spt sollicitudo, Nostraque erga omnes paternitas, qua pro cunctis 
divino munere fungimur, Nos movent ut ii etiam catholici Orien- 
talium rituum fideles, qui Romae degunt vel ad Urbem peregri- 
ve nantur, proprium templum habeant, in quo Deum, ad legitima 
ate suorum maiorum instituta, orare possint; quod iam a Decessori- 
bus Nostris Armeni, Syri, Maronitae, Graeci quoque et Rutheni 
as A Rumenique obtinuerunt. Russis etiam Decessor Noster s. m. 
Pius PP. X sacras sancti Laurentii ad Montes aedes attribuerat, 
: quae funditus nuperrime disiectae sunt. 

ay _ Quapropter de Nostrae plenitudine auctoritatis, certa scientia 


% ac matura deliberatione Nostra, haec, quae sequuntur, motu 
ae proprio decernimus ac statuimus: 

e I. Templum in Exquiliis, prope Liberianam Basilicam, sancto 
4 : Antonio Eremitae dicatum, quod plusquam sexaginta annos fuit 
ini profano usui addictum, ac feliciter in praesens Nostris sumptibus 
aes restauratum est, divino cultui reddatur, et, sub cura ac regimine 

‘oda ‘Commissionis Nostrae Pontificiae pro Ryssia, omnibus slavici 
Fe : ritus catholicis, qui ab eadem pendent, destinetur et reservetur, 
by integra tamen manente iurisdictione ordinaria dilecto filio Nostro 


4 oy Acta, vol, XXIV, n. 11. — 3-11-932. 2 

Cardinali in Urbe Vicario, eiusque cura Rectori commissa, qui 
pro tempore Nostrum Collegium Russicum moderatur. 

II. Hoe in templo, qualibet feria sexta, sollemnius vero prima 
feria sexta singulorum mensium, peculiaris supplicatio celebretur 
ad normam antiqui officii slavici, quaemadmodum apud Ruthenos 
Nostros et apud ipsos ab Apostolica Sede dissidentes fieri solet, 
quaeque inscribitur « Dulcissimi Iesu »; cui quidem supplicationi 
invocationes addantur ad Beatissimam Dei Genitricem Virginem 
Mariam et ad caelestes illos Patronos, quibus Russiae populos spe- 
cialiter commisimus et committimus, sanctum videlicet Nicolaum 
thaumaturgum Myrensem et sanctam Theresiam a Iesu Infante. 

III. Singulis annis sollemnior supplicatio pro iisdem populis 
cum liturgico eodem officio « Dulcissimi Iesu » celebretur feria 
sexta, quae secundam Dominicam post Pentecosten sequitur, ut, 
qui mitis est et humilis Corde, Christus Salvator et Rex mundi, 
Russiae populos ad seipsum et ad suam Ecclesiam reducere digne- 
tur, eisque demum veram domi forisque pacem cum christiana 
animarum laetitia ipsaque rerum temporalium prosperitate beni- 
gnissime concedat. , 

IV. Ut vero omnes slavici ritus filii Nostri ad easdem gratias 
implorandas magis magisque excitentur, praecipimus ut qui Con- 
sociationi praesunt, quam « Apostolatum Orationis » vocant, pe- 
culiarem eiusdem generis coetum in hoc templo instituant, qui de 
reparatione et expiatione pro nefandis « atheorum militantium » 
sceleribus maxime sit sollicitus. 

V. Festum autem sanctae Theresiae ab Infante Iesu, ut Pa- 
tronae eiusdem templi secundariae, ibidem anniversario die cano- 
nizationis eius, die scilicet xviI mensis Maii, singulis annis ritu 
slavico celebretur. 

Quae omnia decernimus ac statuimus, contrariis quibuslibet 
non obstantibus. 

Datum Romae apud Sanctum Petrum, die xxv mensis 
Octobris, xm Episcopatus Nostri natali, anno MpccccxXxxm, 
Pontificatus Nostri undecimo. 

PIUS PP. XI 

SERMO 


Occasionem nactus dedicationis novae Pinacothecae Vaticanae, die XXVII 
Oct. MDCOOOXXXII, Ssnius D. N. Pius Pp. XI, commendata aedificii oppor- 
tunitate, laudataque singulorum sollertia, qui, ad fines sibi propositos asse- 
quendos, sedulam operam navarunt, in primis praeclari architecti Lucae 
Beltrami, gravia haec verba fecit de arte sacra: 


Tante opere d’arte, indiscutibilmente e per sempre belle, come 
quelle che stiamo per passare, ammirando, in rassegna; opere nella 
quasi totalit&é cosi profondamente ispirate al pensiero ed al sen- 
timento religioso, da farle sembrare, ora, come fu ben detto, delle 
ingenue e fervorose invocazioni e preghiere, ora dei luminosi inni 
di fede, ora delle sublimi elevazioni e dei veri trionfi di gloria ce- 
leste e divina; tante e tali opere Ci fanno (quasi per irresistibile 
forza di contrasto) pensare a certe altre cosi dette opere d’arte sa- 
cra, che il sacro non sembrano richiamare e far presente se non 
perché lo sfigurano fino alla caricatura, e bene spesso fino a vera e 
propria profanazione. 

Se ne tentano le difese in nome della ricerca del nuovo, e della 
razionalita delle opere. 

Ma il nuovo non rappresenta un vero progresso se non é almeno 
altrettanto bello ed altrettanto buono che l’antico; e troppo spesso 
questi pretesi nuovi sono sinceramente, quando non anche scon- 
ciamente, brutti e rivelano soltanto Vincapacita o l’impazienza di 
quella preparazione di cultura generale, di disegno — di questo 
sopratutto — di quella abitudine di paziente e coscienzioso lavoro, 
il difetto e l’assenza delle quali da luogo a figurazioni, 0, pit vera- 
mente detto, a deformazioni, alle quali vien meno la stessa tanto 
ricercata novita, troppo somigliando a certe figurazioni che si 
trovano nei manoscritti del pitt tenebroso medioevo, quando si 
eran perdute nel ciclone barbarico le buone tradizioni antiche ed 
ancora non appariva un barlume di rinascenza. 


| 
| 
| 
| 


856 Acta Apostolicae Sedis - Commentarium Offciale 


Il simile avviene quando la nuova sedicente arte sacra si fa a 
costruire, a decorare, ad arredare quelle Abitazioni di Dio e Case 
di orazione che sono le nostre Chiese. 

Abitazioni di Dio e Case di orazione, ecco, secondo le parole di 
Dio stesso o da Lui ispirate, ecco il fine ed il motivo d’essere delle 
sacre costruzioni; ecco le supreme ragioni alle quali deve incessan- 
temente ispirarsi e costantemente ubbidire l’arte che voglia dirsi 
ed essere sacra e razionale, sotto pena di non essere pit: né razio- 
nale né sacra; come non é pili arte razionale né arte umana (e vo- 
gliamo dire degna dell’uomo e rispondente alla sua natura) l’arte 
amorale — come dicono —la quale nega o dimentica e non ri- 
spetta la sua suprema ragione di essere, che é d’essere perfettiva 


-di una natura essenzialmente morale. 


Le poche e fondamentali idee che abbiamo piuttosto accennate 
che esposte, lasciano abbastanza chiaramente intendere il Nostro 
giudizio pratico circa la cosi detta « nuova arte sacra ». Lo abbiamo 
del resto gia pitt volte espresso con uomini d’arte e con Sacri Pa- 


-stori: la Nostra speranza, il Nostro ardente voto, la Nostra volon- 


t& pud essere soltanto che sia ubbidita la legge canonica, chiara- 
mente formulata e santita anche nel Codice di Diritto Canonico, 
e cioé: che tale arte non sia ammessa nelle nostre Chiese e molto 
piu che non sia chiamata a costruirle, a trasformarle, a decorarle; * 
pur spalancando tutte le porte e dando il pit schietto benvenuto 


‘ad ogni buono e progressivo sviluppo delle buone e venerande 
‘tradizioni, che in tanti secoli di vita cristiana, in tanta diversita 
di ambienti e di condizioni sociali ed etniche, hanno dato tanta 
‘prova di inesauribile capacitaé di ispirare nuove e belle forme, 


quante volte vennero interrogate o studiate e coltivate al duplice 


.lume del genio o della fede. 


Incombe ai Nostri Fratelli di Episcopato, sia per il divino ma- 
dato che li onora e sia per la esplicita disposizione del Codice sacro, 
incombe, dicevamo, ai Vescovi per le loro rispettive Diocesi, come 
a Noi per tutta la Chiesa, invigilare affinché tanto importanti 


1 Cf. can. 1164 § 1, 1279 § 2, 1296 § 3. 

disposizioni del Codice stesso siano ubbidite ed osservate, e nulla 
nell’usurpato nome dell’Arte venga ad offendere la santiti delle 
Chiese e degli Altari, a disturbare la pieta dei fedeli. 

Siamo ben lieti di poter ricordare che gid da tempo ed anche 
recentemente, da vicino a Noi e da lontano, non poche voci si 
sono levate a difesa delle buone tradizioni ed a riprovazione e 
condanna di troppo manifeste aberrazioni. 

E con particolare compiacenza che fra le accennate voci ri- 
cordiamo quelle di Sacerdoti e di Vescovi, di Metropoliti e Cardi- 
nali, e tanto pit solenni, concordi ed istruttive dove pit' grande 
appariva il bisogno. 7 

Ma ecco che l’importanza delle cose e la vostra filiale atten- 
zione quasi Ci facevano dimenticare di avervi Noi invitati non ad 
udire, ma a vedere ed ammirare. Venite dunque: vedete, ammirate. 


CONSTITUTIONES APOSTOLICAE 


I 
PASTOPOLITAN. Et CALIEN. 
DISMEMBRATIONIS ET ERECTIONIS PRAEFECTURAE APOSTOLICAE TUMACENSIS 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quae ad aeternam fidelium salutem conferre videntur, ea sollicito studio 
Romani Pontifices praestare ac decernere nunquam omiserunt. Iamvero 
cum dioeceses Pastopolitana et Caliensis in Columbiana Republica tam 
late pateant ut nequeat amplius in ipsis, necessitatibus auctis, animarum 
bono et catholicae fidei incremento satis prospici, Nos portionem quam- 
dam territorii a praedictis dioecesibus seiungere et in apostolicam praefe- 
eturam erigere opportunum duximus. Quapropter certa scientia ac de 
Apostolicae potestatis plenitudine, auditis Episcopis Pastopolitano et Ca- 
liensi ac suffragante venerabili fratre Paulo Giobbe, Archiepiscopo titulari 
Ptolemaidensi ac penes Columbianam Rempublicam Nuntio Apostolico, 
suppleto quorum interest vel eorum qui sua interesse praesumant consensu, 
a dioecesibus Pastopolitana et Caliensi territorium intra fines ut infra 
descriptos inclusum disiungimus ac separamus, et in praefectnram apo- 

stolicam erigimus et constituimus ipsamque e civitate principe Tumaco 
« Tumacensem » denominandam decernimus. Fines vero quibus erecta prae- 
fectura circumscribetur hi erunt: ad septemtrionem, ab extremis orisaustro- 
occidentalibus insulae Ajicito usque ad Yurumangui flumen, et secus de- 
cursum ipsius fluminis usque ad eius fontes. Orientem versus, a scaturigine 
Yurumangui fluminis, sectando ad meridiem montium illam catenam, cui 
nomen est Cordigliera, unde scaturiunt flumina Soledad, Naya, Chuari, 
Segui et Agua Clara, et nodum montuosum, qui constituit Serrania de 
Agua Clara. Dein ex hoc puncto per lineam rectam usque ad tangendos 
civiles limites, quibus regio (vulgo dipartimento) de Cauca ab alia de Narino 
separatur, in loco qui inscribitur Cerro del Loro: hinc linea prosequitur iuxta 
flumen San Pablo, a capite sui fontis usque dum influit in flumen Patia; 
et per torrentem (quebrada) Yanamba usque ad attingendum flumen 
Cuembi, usque quo in flumen Telembi influat. Linea de qua supra prose- 
quitur ad meridianam partem fluminis Telembi, usque ad huius coniun- 
ctionem cum flumine Ramos et inde usque ad fontes ipsius fluminis Ramos; 
dein torrentem San Miguel sequitur usque quo idem influit in flumen 
Guabo; hine vero secus torrentem Tipulquera, qui in flumen Puente de 
Palo influit; et prosequitur usque quo flumen hoc ad flumina San Juan 
et Plata confluit. Ad meridiem vero fines erunt a flumine Puente de Palo 
confluente cum fluminibus San Juan et Plata, per fines Aequatoris, ad 
oceanum usque Pacificum. Ad occidentem denique a limitibus inter Co- 
lumbiam et Aequatorem in litore oceani Pacifici usque ad oras insulae 
Ajicito in parte boreali, inclusis duabus insulis Gorgona et Gorgonilla oceani 
Pacifici. Qua in circumscriptione comprehenduntur pagi sequentes S. Fran- 
cisco de Naya, Zaragoza, Micay, Timbiqui, Guapi, Iscwande, Charco, Mo- 
squera, San Antonio, Salahonda, Tumaco, San Francisco, San José, Bar- 
bacoas, San Juan, Mataie, Travesia, El Recodo, El Diviso, Altaquer et 
Ricaurte. Volumus praeterea ut praefectura apostolica Tumacensis ita a 
Nobis erecta et constituta curae et regimini tradatur et committatur Pa- 
trum Ordinis Eremitarum Recollectorum S. Augustini B. Mariae Virginis, 
vulgo de la Candelaria, sub dependentia ac iurisdictione Sacrae Congre- 
gationis de Propaganda Fide. 

Ad haec autem omnia exsecutioni mandanda quem supra diximus vene- 
rabilem fratrem Paulum Giobbe, Apostolicum Nuntium in Columbiana 
Republica, deputamus cum facultatibus necessariis et opportunis etiam 
subdelegandi, ad effectum de quo agitur, quemlibet virum in ecclesiastica 
dignitate constitutum, necnon controversias dirimendi, si quae in exsecu- 
tionis actu oriturae sint, et cum onere ad Sacram Congregationem Consi- 
storialem mittendi intra sex menses ab his Litteris acceptis authenticum 

exemplar peractae exsecutionis. Decernimus denique has Nostras Litteras 
valituras, contrariis quibuscumque, etiam speciali mentione dignis, non 
obstantibus. Quae autem hisce Litteris auctoritate Apostolica a Nobis 
decreta sunt, nulli hominum, nullo unquam tempore, infringere aut iis 
contraire vel quomodolibet repugnare liceat. Si quis vero, quod Deus aver- 
tat, hoc attentare praesumpserit, poenas a sacris canonibus contra obsi- 
stentes exercitio ecclesiasticae iurisdictionis statutas se noverit incursurum. 

Datum Romae apud Sanctum Petrum, anno Domini millesimo nongen- 
tesimo vigesimo septimo, die prima Maii, Pontificatus Nostri anno sexto. 


PETRUS Carp. GASPARRI CAIETANUS Carp. DE LAI 
A Secretis Status. S. C. Consist. Secretarius. 


Ioseph Wilpert, Decanus Collegit Protonot. Apostolicorum. 
Ioannes Zani-Caprelli, Protonotarius Apostolicus. 


Loco Plumbi 
Reg. in Canc. Ap., vol, XXXVI, n. 60. - M. Riggi. 


II 
8. CAROLI DE PINHAL 


DISMEMBRATIONIS ET ERECTIONIS DIOECESIUM JABOTICABALLENSIS ET RIO- 
PRETENSIS. 
PIUS EPISCOPUS 
SERVUS SERVORUM DEI 
AD PERPETUAM REL MEMORIAM 


Sollicitudo omnium Ecclesiarum Nobis divinitus commissa id postulat 
ut dioecesium circumscriptiones adeo ordinentur, ut christifidelium regimen 
facilius aptiusque reddatur. Cum itaque dioecesis S. Caroli de Pinhal latis- 
sime pateat, Nos, postulante venerabili fratre Iosepho Marcondes Homem, 
Ecclesiae ipsius Episcopo, territorium eiusdem dioecesis dividendum et 
novas inde dioeceses erigendas statuimus. De consulto igitur venerabilium 
fratrum Nostrorum 8. R. E. Cardinalium Sacrae Congregationi Consisto- 
riali praepositorum ac praehabito favorabili voto venerabilis fratris Bene- 
dicti Aloisi Masella, Archiepiscopi titularis Caesariensis in Mauretania et 
Apostolici Nuntii penes Brasilianam Rempublicam, suppleto, quatenus 
opus sit, quorum intersit vel eorum qui sua interesse praesumant consensu, 
Apostolicae potestatis plenitudine, territorium ad eamdem S. Caroli de 
Pinhal dioecesim spectans in tres distinctas partes dividimus, in quarum una 

dioecesim ipsam 8S. Caroli de Pinhal coarctamus ac circumscribimus, in cete- 
ris vero duabus partibus ex novo erigimus dioeceses, videlicet Jaboticabal- 
lensem ab urbe Jaboticabal et Riopretensem ab urbe Rio Preto nuncupan- 
das. Nova autem dioecesis Jaboticaballensis linea circumscribetur, quae 
initium sumens a flumine Rio Grande apud ostium fluminis Rio Turvo 
ascendit per idem flumen usque ad ostium fluminis Rio da Onga; pergit 
per hoc et per Corrego das Anhumas usque ad istius fontem principalem 
in Furnas, in parte occidentali praedii vulgo fazenda « Gloria», inde ad 
fontem principalem fluminis Corrego Rico, in parte meridionali memorati 
praedii seu fazenda « Gloria »; descendit per flumen Corrego Rico usque ad 
eius ostium in Rio Mogy Guassi; prosequitur demum per flumina Mogy 
Guassi, Pardo et Grande usque ad ostium fluminis Turvo. Eadem autem 
dioecesis ita circumscripta sexdecim constituetur paroeciis, videlicet: Ja- 
boticabal, Barretos, Bebedouro, Pitangueiras, Viradouro, Monte Alto, Monte 
Azul, Tayassi, Tayuva, Olympia, Collina, Cajoby, Irupy, Piranjy, Guaracy 
et Severina. Altera vero dioecesis Riopretensis limites habebit per lineam 
geographicam, quae procedens a flumine Rio Grande apud ostium fluminis 
Rio Turvo, ascendit per flumen istud usque ad ostium fluminis Rio da Onga; 
pergit per hoc et per flumen Corrego das Anhumas usque ad istius fontem 
principalem in Furnas, in parte occidentali praedii seu fazenda « Gloria », 
et prosequens per limitem, qui relinquit dextrorsum aquas fluminis Corrego 
das Anhumas et sinistrorsum aquas rivuli Ribeirao da’ Jurema usque ad 
summum montem Morro da Broa, descendit per Corrego Jurema Mirim 
et rivulos Ribeirao Jurema et Ribeirao dos Porcos usque ad ostium rivuli 
Ribeirao do Ururahy, in parte meridionali Ururahy, inde ascendit per rivu- 
lum hune usque ad ipsius fontem principalem et ex hoc ad fluminis Rio 
Barra Mansa seu Cubatao fontem, inter partem meridionalem et occiden- 
talem de Pindorama, pergit per rivulum Ribeirao Cubatao seu Barra Mansa 
usque ad eius ostium in flumen Rio Tiété, dein per flumen hoc usque ad 
eius ostium in Rio Paranda; item per flumen istud usque ad ostium fluminis 
Rio Grande ac demum per flumen hoc usque ad ostium fluminis Rio Turvo, 
a quo huius circumscriptionis linea initium ducit. Quae dioecesis quindecim 
has paroecias complectetur: Rio Preto, Ibira, 8. Adelia, Tabapuam, Mirasol, 
Nova Granada, Monte Aprazivel, Tanaby, Ariranha, Catanduva, Potyren- 
daba, Ignacio Uchéa, Cedral, José Bonifacio et Fernando Prestes. Novarum 
istarum dioecesium Jaboticaballensis et Riopretensis sedem et cathedram 
episcopalem respective in urbibus Jaboticabal et Rio Preto, e quibus illae 
nomen mutuantur, perpetuo constituimus; quas idcirco ad civitatum epi- 
scopalium fastigium evehimus, una cum omnibus iuribus et privilegiis, 
quibus ceterae civitates episcopales in America Latina fruuntur. Ecclesias 

autem paroeciales, SS. Virgini de Monte Carmelo in urbe Jaboticabal et 
8. Joseph in urbe Rio Preto dicatas, sub iisdem titulis exstituras, respective 
ad cathedralium dignitatem extollimus, simulque eis earumque pro tempore 
Episcopis tribuimus iura, honores, insignia, favores, gratias et privilegia, 
quibus ceterae cathedrales Ecclesiae ac ipsarum Praesules in America 
Latina ex iure communi pollent una cum omnibus oneribus et obligationi- 
bus iisdem adnexis. Easdem insuper cathedrales Ecclesias metropolitanae 
Ecclesiae 8. Pauli in Brasilia suffraganeas constituimus earumque pro 
tempore Episcopos metropolitico iuri eiusdem 8. Pauli Archiepiscopi subii- 
cimus. Cum autem praesentis temporis adiuncta haud permittant quominus 
in novis istis dioecesibus canonicorum capitula modo instituantur, indul- 
gemus ut interim pro canonicis dioecesani Consultores ad tramitem iuris 
eligantur. Volumus insuper et mandamus ut quamprimum fieri poterit 
saltem parvum Seminarium dioecesanum iuxta Codicis iuris canonici prae- 
scripta et normas a Sacra Congregatione de Seminariis traditas in utraque 
nova dioecesi erigatur, itemque ut singulae dioeceses Jaboticaballensis et 
Riopretensis suis sumptibus binos delectos iuvenes, aut modo saltem unum, 
in Pontifictum Seminarium Pium Latinum Americanum de Urbe, non 
intermissa vice, mittant, ut sub oculis fere Romani Pontificis in spem 
Ecclesiae instituantur. Quod autem attinet ad harum dioecesium regimen 
et administrationem, ad Vicarii capitularis seu Administratoris, sede 
vacante, electionem, ad clericorum et fidelium iura et onera aliaque huius- 
modi, servanda iubemus quae sacri canones decernunt. Quod vero ad 
clerum praecipue pertinet, statuimus ut, simul ac praefatarum dioecesium 
erectio facta fuerit, eo ipso clerici censeantur adscripti Ecclesiae illi in 
cuius territorio legitime exstant. Episcopalem mensam harum novarum 
dioecesium constituent curiae emolumenta et ceterae oblationes, quae a 
fidelibus, in quorum bonum dioeceses ipsae erectae sunt, praeberi solent, 
praeter ea quae ad hunc finem iam collecta sunt. Omnia insuper documenta 
et acta novas has dioeceses earumque clericos ac fideles respicientia quam- 
primum fieri poterit a cancellaria S. Caroli de Pinhal dioecesis respective 
cancellariis novarum dioecesium tradantur, ut in propriis archivis serven- 
tur. Nobis demum ac Sedi Apostolicae facultatem reservamus libere novam 
decernendi istarum dioecesium dismembrationem, quoties] id in Domino 
opportunum visum fuerit. 

Hisce itaque ut supra decretis et dispositis, ad eadem omnia exsee 
cutioni mandanda deputamus venerabilem fratrem Benedictum Aloisi 
Masella, Archiepiscopum titularem Caesariensem in Mauretania, apud Brasi- 
lianam Rempublicam Nuntium Apostolicum, ipsique necessarias et oppor- 
tunas facultates, etiam subdelegandi ad effectum de quo agitur quemlibet 

virum in ecclesiastica dignitate vel officio constitutum, atque omnes diri- 
mendi controversias in exsecutionis actu quomodolibet orituras, tribuimus, 
onere eidem imposito ad Sacram Congregationem Consistorialem intra sex 
menses, ab his Litteris datis computandos, authenticum exemplar transmit- 
tendi peractae exsecutionis. Praesentes autem Litteras et in eis contenta 
quaecumque, etiam ex eo quod quilibet quorum interest, vel sua interesse 
praesumant, auditi non fuerint ac praemissis non consenserint, etiam si 
expressa, specifica et individua mentione digni sint, nullo unquam tempore 
de subreptionis, vel obreptionis aut nullitatis vitio, seu intentionis Nostrae, 
vel quolibet alio licet substantiali et inexcogitato defectu, notari, impugnari 
vel in controversiam vocari posse; sed eas, tamquam ex certa scientia ac 
potestatis plenitudine factas et emanatas perpetuo validas exsistere et fore, 
suosque plenarios et integros effectus sortiri et obtinere, atque ab omnibus 
ad quos spectat inviolabiliter observari debere, et si secus super his a quo- 
cumque, quavis auctoritate, scienter, vel ignoranter contigerit attentari, 
irritum prorsus et inane esse et fore volumus ac decernimus. Volumus 
denique ut harum Litterarum transumptis etiam impressis, manu tamen 
alicuius Notarii publici subscriptis ac sigillo alicuius viri in ecclesiastica 
dignitate vel officio constituti munitis, eadem prorsus tribuatur fides, 
quae hisce Litteris tribueretur, si originaliter exhibitae vel ostensae forent. 
Non obstantibus, quatenus opus sit, regulis in synodalibus, provincialibus, 
generalibus universalibusque conciliis editis, generalibus vel specialibus 
constitutionibus et ordinationibus apostolicis, et quibusvis aliis Romanorum 
Pontificum, praedecessorum Nostrorum, dispositionibus ceterisque con- 
trariis quibuscumque. Nemini autem has Nostras Litteras dismembratio- 
nis, erectionis, evectionis, concessionis, statuti, derogationis, mandati et 
voluntatis Nostrae infringere, vel eis contraire liceat. Si quis vero, ausu 
temerario, hoc attentare praesumpserit, indignationem omnipotentis Dei 
ac Beatorum Petri et Pauli, apostolorum eius, se noverit incursurum. 

Datum Romae apud Sanctum Petrum, anno Domini millesimo nongen- 
tesimo vigesimo nono, die vigesima quinta mensis Ianuarii, Pontificatus 
Nostri anno septimo. ; 


Fr. ANDREAS Carp. FRUHWIRTH CAROLUS Carp. PEROSI 
Cancellarius S. R. E. S. C. Consistorialis a Secretis. 


Ioseph Wilpert, Decanus Collegii Protonot. Apostolicorum. 
Dominicus Spolverini, Protonotarius Apostolicus. 


Loco Plumbi 


Reg. in Canc. Ap., vol. XL, n. 3. - M. Riggi. 

LITTERAE APOSTOLICAE 
I 


SEIUNCTO TERRITORIO E VICARIATU APOSTOLICO DE PHAT-DIEM, CLERO INDI- 
GENAE COMMITTENDO, ERIGITUR VICARIATUS APOSTOLICUS DE THANH 


HOA IN INDOSINIS. 
PIUS PP. XI 


Ad futuram rei memoriam.— Ut clero indigenae apte conformato 
atque instituto sacrae missiones concrederentur, tum rec. mem. Decessor 
Noster Benedictus Pp. XV Epistola Apostolica Maximum illud optavit, 
tum Nos ipsi Litteris Encyclicis Nostris Rerum Ecclesiae quam maxime in 
votis habuimus; sacerdos enim indigena utpote qui ortu, ingenio, sensibus 
studiisque cohaereat cum suis popularibus, ad fidem catholicam eorum 
mentibus insinuandam mirum quam valet. Hoc sane ducti consilio, libenti 
animo excipiendas censemus Vicarii Apostolici de Phat-Diem supplicatio- 
nes, suffragiis etiam auctas Delegati Nostri apostolici in natione Indosi- 
nensi. Ipse enim Apostolicus Vicarius Nos rogat ut, ad catholicam fidem 
facilius promovendam in territorio quod moderatur, in duas distinctas 
partes dividatur suus de Phat-Diem vicariatus, quarum una clero indige- 
nae committenda erit. Nos autem, conlatis consiliis cum venerabilibus fra- 
tribus Nostris Sanctae Romanae Ecclesiae Cardinalibus, qui negotiis Pro- 
pagandae Fidei praepositi sunt, omnibus rei momentis attento seduloque 
studio perpensis, haec quae sequuntur decernenda existimavimus. Nimi- 
rum motu proprio atque ex certa scientia ac matura deliberatione Nostris, 
deque apostolicae Nostrae potestatis plenitudine, praesentium Litterarum 
tenore, e vicariatu de Phat-Diem seiungimus territorium quod pertinet ad 
provinciam annamiticam de Thanh-Hoa et ad provinciam Laosianam de 
San-Nua seu de Huaphanh CAu-Laos; idemque territorium omne a vica- 
riatu apostolico praedicto separatum, in novum erigimus vicariatum apo- 
stolicum, cui nomen facimus de Thanh-Hoa. Fines vero civiles inter Tun- 
quinum et Annam iidem erunt ac fines inter vicariatum de Phat-Diem et 
novum vicariatum de Thanh-Hoa. Hunc autem novum a Nobis erectum 
vicariatum apostolicum de Thanh-Hoa, ad Nostrum et Sanctae huius Sedis 
beneplacitum, curis sacerdotum e Seminario Parisiensi missionum ad exte- 
ras gentes committimus; vicariatum vero de Phat-Diem, prout exstat 
post erectionem vicariatus de Thanh-Hoa, nempe e Tunquinensi provin- 
cia de Ninh-Dinh tantum constitutus, eodem nomine servato quo nunc 

utitur de Phat-Diem, ad Nostrum pariter et Sanctae huius Sedis benepla- 
citum, clero saeculari indigenae ex nunc concredimus, ita tamen ut hodier- 
nus Vicarius Apostolicus Coadiutorem indigenam quam primum expostu- 
let, cui deinde ipsius vicariatus gubernium committatur. 

Haec statuimus, mandamus, decernentes praesentes Litteras firmas, 
validas atque efficaces iugiter exstare ac permanere; suosque plenos atque 
integros effectus sortiri et obtinere; illisque ad quos spectant, sive spectare 
poterunt nunc et in posterum plenissime suffragari; sicque rite iudicandum 
esse ac definiendum, irritumque ex nunc et inane fieri, si quidquam secus 
super his a quovis, auctoritate qualibet, scienter sive ignoranter attentari 
contigerit. Contrariis non obstantibus ;quibuslibet. 

Datum Romae apud Sanctum Petrum, sub anulo Piscatoris, die vm 
mensis Maii anno MDccccxxxU, Pontificatus Nostri undecimo. 


E. Carp. Pace, a Secretis Status, 


II 


TITULO PRIVILEGUSQUE MINORIS BASILICAE INSIGNITUR TEMPLUM CONLE- 
GIALE B. M. VY. IN CIVITATE FRIBURGENSI HELVETIORUM. 


* PIUS PP. XI 


Ad perpetuam rei memoriam. — A venerabili fratre Lausannensium, 
Genevensium et Friburgensium Episcopo edocemur Friburgi in Helvetia 
antiquum et celebre titulo Nostrae Dominae conlegiale templum exstare, 
in quo Beatae Mariae Virginis simulacrum, iam nomine atque auctoritate 
rec. mem. Decessoris Nostri Leonis Pp. XIII aureo diademate coronatum, 
servatur et colitur. Eodem vero in templo a Sancto Petro Canisio Confes- 
sore atque Ecclesiae Doctore primae erectae sunt in Helvetia consociationes 
Mariales, quae tantopere catholicae Fidei incrementum ac tuitionem iuva- 
runt. At simul cum Marialibus iisdem sodalitatibus nunc ipsa in sacra aede 
aliae quoque florent piae sodalitates atque artificum coetus, quae pietati 
religionique christifidelium fovendis se se ostendunt aptissima: adeo ut 
ex ipso Friburgensi templo erga Deiparam Virginem cultus et devotio in 
universam Helvetiam mirabiliter ac fructuose propagata sint. Haec animo 
repetentes, cum ipse Praesul, cleri plebisque fidelis fervida vota depromens, 
Nos enixis precibus rogaverit, ut, anno trecentesimo et quinquagesimo re- 
eurrente @ consociationum Marialium, quas laudavimus, fundatione, enun- 
ciatum Mariale templum Friburgense ad gradum Basilicae minoris evehere 

dignemur, Nos precibus hisce ultro libenterque adnuendum censemus. 
Conlatis itaque consiliis cum dilecto filio Nostro Sanctae Romanae Ec- 
-clesiae Cardinali Sacrae Rituum Congregationi Praefecto, motu proprio 
atque ex certa scientia ac matura deliberatione Nostris, deque apostolicae 
Nostrae potestatis plenitudine, praesentium Litterarum tenore, templum 
Friburgense Nostrae Dominae, dioecesis Lausannensis, Genevensis ac 
Friburgensis intra fines positum, titulo ac dignitate Basilicae minoris deco- 
ramus, illique adnexa privilegia atque honorificentias tribuimus. Contra- 
riis non obstantibus quibuslibet. 

Haec largimur, decernentes praesentes Litteras firmas, validas atque 
efficaces iugiter exstare ac permanere, suosque plenos atque integros effe- 
ctus sortiri et obtinere; illisque ad quos pertinent, seu pertinere poterunt, 


nune et in posterum plenissime suffragari; sicque rite iudicandum esse ac . 


definiendum, irritumque ex nunc et inane fieri, si quidquam secus super his 
& quovis, auctoritate qualibet, scienter sive ignoranter attentari contigerit. 

Datum Romae apud Sanctum Petrum, sub anulo Piscatoris, die xvmI 
mensis Maii anno MDccccxxxm, Pontificatus Nostri undecimo. 


E. CARD. PACELLI, a Secretis Status. 


PRAEFECTURA APOSTOLICA DE DOUALA IN VICARIATUM APOSTOLICUM ERI- 
GITUR. 
PIUS PP. XI 

: Ad futuram rei memoriam. — Ut praefecturae apostolicae de Douala, 

in Africa Centrali, bono ac regimini spirituali facilius in posterum provide- 
retur, opportunum visum est consilium praefecturam eandem in vicariatum 
apostolicum erigere. Qua re Nos, omnibus rei,momentis attento seduloque 
studio perpensis cum venerabilibus fratribus Nostris Sanctae Roma- 
nae Ecclesiae Cardinalibus, qui negotiis Propagandae Fidei praepositi 
sunt, motu proprio atque ex certa scientia ac matura deliberatione Nostris, 
deque apostolicae Nostrae potestatis plenitudine, praesentium Litterarum 
tenore, praefecturam apostolicam memoratam de Douala, in Africa Cen- 
trali, erigimus in vicariatum apostolicum eisdem ac praefecturae finibus 
ac nomine retentis, eundemque novum vicariatum de Douala sic per Nos 
erectum, curis committimus, ad Nostrum et Sanctae huius Sedis benepla- 
. citum, Instituti a Spiritu Sancto, quod hue usque praefecturam nunc 
abolitam sollerter moderatum est. 

Haec volumus ac mandamus, decernentes praesentes Litteras firmas, 
validas atque efficaces semper exstare ac permanere; suosque plenos atque 
integros effectus sortiri et obtinere; illisque ad quos spectant, sive spectare 
poterunt, nunc et in posterum amplissime suffragari; sicque rite iudican- 
dum esse ac definiendum, irritumque ex nunc et inane fieri, si quidquam 
secus super his, a quovis, auctoritate qualibet, scienter sive ignoranter 
attentari contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xxv 
mensis Maii anno MDcCCCXxxU, Pontificatus Nostri undecimo. 


E. CARD. PACELLI, a Secretis Status. 


IV 


ERIGITUR IN VICARIATUM APOSTOLICUM DE KISUMU DENOMINANDUM PRAE- 
FECTURA APOSTOLICA DE KAVIRONDO. 


PIUS PP. XI 


Ad futuram rei memoriam. — Cum non sine laetitia compertum habea- 
mus, in praefectura apostolica de Kavirondo, in Africa Centrali, sodalibus 
concredita Societatis Sancti Ioseph de Mill-Hill, christianam rem conva- 
luisse feliciter, cumque Delegatus apostolicus Noster Africae, attento 
tam prospero eiusdem missionis statu, Nos enixis precibus flagitaverit, 
ut praefecturam eandem in vicariatum apostolicum erigere dignaremur, 
Nos votis huiusmodi concedendum ultro libenterque existimavimus. Quare 
Nos, conlatis consiliis cum venerabilibus fratribus Nostris Sanctae Roma- 
nae Ecclesiae Cardinalibus, qui negotiis Propagandae Fidei praepositi 
sunt, motu proprio atque ex certa scientia ac matura deliberatione Nostris, 
deque apostolicae Nostrae potestatis plenitudine, praesentium Litterarum 
tenore, praefecturam apostolicam de Kavirondo, in Africa Centrali, erigi- 
mus in vicariatum apostolicum eisdem ac praefecturae finibus retentis; 
ipsique novo vicariatui apostolico sic per Nos erecto, nomen facimus de 
Kisumu, eundemque curis relinqguimus commissum, ad Nostrum ac San- 
ctae huius Sedis beneplacitum, Societatis praelaudatae Sancti Ioseph de 
Mill-Hill. 

Haec volumus ac mandamus, decernentes praesentes Litteras firmas, 
validas atque efficaces semper exstare ac permanere; suosque plenos atque 
integros effectus sortiri et obtinere; illisque ad quos spectant, sive spectare 
poterunt, nunc et in posterum amplissime suffragari; sicque rite iudican- 

dum esse ac definiendum, irritumque ex nunc et inane fieri, si quidquam 
secus super his, a quovis, auctoritate qualibet, scienter sive ignoranter 
attentari contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xxv 
mensis Maii anno MDCCCCxXxxU, Pontificatus Nostri undecimo. 


E. CARD. PACELLI, a Secretis Status. 


FINES REGUNTUR INTER VICARIATUM APOSTOLICUM DE KUMASI ET PRAEFEC- 
TURAM DE NAVRONGO. 
PIUS PP. XI 


Ad futuram rei memoriam.— Cum ea, quae rei sacrae procurationi 
melius gerendae conducant, sollicito studio decernenda curemus, cumque 
Litteris apostolicis Nostris, die 1 mensis Februarii anno MDCCCCXXXII sub 
anulo Piscatoris datis, vicariatum apostolicum de Kumasi, in Africa Occi- 
dentali, ita e territorii parte vicariatus de Litore Aureo constituerimus, ut 
inter memoratum de Kumasi vicariatum et praefecturam apostolicam de 
Navrongo alia quoque remaneat pars territorii vicariatus apostolici de 
Litore Aureo in qua nondum Evangelii lumen iiluxit, opportunum visum 
est ipsam regionem, quo christiani nominis propagationi aptius in eadem 
prospiciatur, ab apostolico vicariatu de Litore Aureo seiungere ac finitimae 
praefecturae apostolicae de Navrongo adsignare. Voto itaque praehabito 
Delegati Nostri apostolici Africae, conlatisque consiliis cum venerabilibus 
fratribus Nostris Sanctae Romanae Ecclesiae Cardinalibus, qui negotiis 
Propagandae Fidei praepositi sunt, omnibusque rei momentis attente 
perpensis, motu proprio atque ex certa scientia ac matura deliberatione 
Nostris deque apostolicae Nostrae potestatis plenitudine, praesentium Lit- 
terarum tenore, e vicariatu apostolico memorato de Litore Aureo eam ter- 
ritorii plagam, inter vicariatum apostolicum de Kumasi et praefecturam 
apostolicam de Navrongo sitam, dismembramus seu separamus, eandemque 
ex nunc et in posterum finitimae de Navrongo praefecturae apostolicae 
tribuimus. 

Haec volumus, statuimusque, decernentes praesentes Litteras firmas, 
validas atque efficaces semper exstare ac permanere; suosque plenos atque 
integros effectus sortiri et obtinere; illisque ad quos pertinent, seu perti- 
nere poterunt, nunc et in posterum plenissime suffragari; sicque rite iudi- 
candum esse ac definiendum, irritumque ex nunc et inane fieri, si quid- 

quam secus super his a quovis, auctoritate qualibet, scienter sive ignoran- 
ter attentari contigerit. Non obstantibus contrariis quibuslibet. 

Datum Romae apud Sanctum Petrum, sub anulo Piscatoris, die xxvmI 
mensis Maii anno MDcccOxxxI, Pontificatus Nostri undecimo. 


E. Carp. PAcELuLI, a Secretis Status. 


VI 


MISSIO SUI IURIS DE HWANGCHOW IN SINIS IN PRAEFECTURAM APOSTOLICAM 

EVEHITUR. 

PIUS PP. XI 

Ad futuram rei memoriam. — Cum non sine laetitia compertum habea- 
mus, in missione sui iuris seu independenti de Hwangchow in Sinis, sodali- 
bus concredita Ordinis Fratrum Minorum, christianam rem feliciter con- 
valuisse, ac propterea cum Minister generalis Ordinis memorati, suffragante 
Nostro in Sinis apostolico Delegato, Nos enixis precibus flagitaverit, ut 
missionem eandem in praefecturam apostolicam, iisdem finibus retentis, 
erigere dignaremur, Nos huiusmodi votis concedendum ultro libenterque 
censemus. Conlatis itaque consiliis cum venerabilibus fratribus Nostris 
Sanctae Romanae Ecclesiae Cardinalibus qui negotiis Sacrae Congrega- 
tionis de Propaganda Fide praepositi sunt, omnibus rei momentis sedulo 
studio perpensis, motu-proprio atque ex certa scientia ac matura delibe- 
ratione Nostris, deque apostolicae Nostrae potestatis plenitudine, prae- 
sentium Litterarum tenore, memoratam Missionem sui iuris de Hwang- 
chow in Sinis erigimus in praefecturam apostolicam iisdem ac Missionis 
finibus ac nomine retentis, eandemque novam sic per Nos erectam praefec- 
turam apostolicam de Hwangehow Ordinis Fratrum Minorum sodalibus, 
qui ad hune usque diem Missionem praefatam moderati sunt, ad Nostrum 
et Sanctae huius Sedis beneplacitum, in Domino committimus. 

Haec volumus et mandamus, decernentes praesentes Litteras firmas, 
validas atque efficaces iugiter exstare ac permanere, suosque plenos atque 
integros effectus sortiri et obtinere; illisque ad quos spectant, sive spectare 
poterunt, nunc et in posterum plenissime suffragari; sicque rite iudican- 
dum esse ac definiendum, irritumque ex nunc et inane fieri, si quidquam 
secus super his a quovis, auctoritate qualibet, scienter sive ignoranter 
attentari contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die I men- 
sis Iunii anno MDCCCCXxxH, Pontificatus Nostri undecimo. 


_ E. Carp. PAcELuL, a Secretis Status. 

Vil 


_ MISSIO INDEPENDENS DE CHANGTIEN IN SINIS, IN PRAEFECTURAM APOSTO- 


LICAM EVEHITUR. 
PIUS PP. XI 


Ad futuram rei memoriam. — Ut christiani nominis propagationi 
aptius prospiceretur in Missione sui iuris de Changtien in Sinis, curis con- 
credita religiosorum sodalium ex Ordine Fratrum Minorum, qui assiduo 
ministerio ibidem in evangelicam veritatem provehendam incumbunt, op- 
portunum visum est eandem Missionem in praefecturam apostolicam eri- 
gere. Praehabito itaque voto Nostri Delegati apostolici in Sinis, conlatisque 
consiliis cum venerabilibus fratribus Nostris Sanctae Romanae Ecclesiae 
Cardinalibus, qui negotiis Sacrae Congregationis de Propaganda Fide prae- 
positi sunt, omnibus rei momentis sedulo studio perpensis, motu proprio 
- atque ex certa scientia ac matura deliberatione Nostris, deque apostolicae 
Nostrae potestatis plenitudine, praesentium Litterarum tenore, memora- 
tam sui iuris Missionem de Changtien in Sinis erigimus in praefecturam 
apostolicam iisdem ac Missionis finibus ac nomine retentis; eandemque 
novam, sic per Nos erectam, praefecturam apostolicam de Changtien Ordi- 
nis Fratrum Minorum sodalibus, qui ad hunc usque diem Missionem prae- 
fatam moderati sunt, ad Nostrum et Sanctae huius Sedis beneplacitum, 
in Domino committimus. 

Haec volumus et mandamus, decernentes praesentes Litteras firmas, 
validas atque efficaces iugiter exstare ac permanere; suosque plenos atque 
integros effectus sortiri atque obtinere; illisque ad quos spectant, sive spec- 
tare poterunt, nunc et in posterum plenissime suffragari; sicque rite iudi- 
candum esse ac definiendum, irritumque ex nunc et inane fieri, si quidquam 
secus super his a quovis, auctoritate qualibet, scienter sive ignoranter at- 
tentari contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die I men- 
sis Iunii anno MDCCCCXxXxI, Pontificatus Nostri undecimo. 


E. Carp. PACELLI, a Secretis Status. 

Vill 


PRAEFECTURA APOSTOLICA DE SZEPINGKAI IN VICARIATUM APOSTOLICUM 


ERIGITUR. 
PIUS PP. XI 


Ad futuram rei memoriam. — Litteris Apostolicis Nostris, die xxv1 
mensis Martii, hoc anno, sub anulo Piscatoris datis, praefecturam aposto- 
licam de Szepingkai in Manciuria quodam territorio iam apostolici vica- 
riatus de Jehol ampliavimus; proindeque nunc votis concedendum cen- 
semus Moderatoris Societatis missionum ad exteras gentes provinciae 
Quebecensis, qui, ut rei sacrae procurationi melius gerendae eodem de 
Szepingkai in territorio prospiciatur, Nos rogat ut praefecturam eandem 
in vicariatum apostolicum erigere dignemur. Nos autem, praehabito voto 
venerabilis fratris Archiepiscopi Theodosiensis, Nostri in Sinis Delegati 
apostolici, conlatis consiliis cum venerabilibus fratribus Nostris Sanctae 
Romanae Ecclesiae Cardinalibus, qui negotiis Sacrae Congregationis de 
Propaganda Fide praepositi sunt, omnibusque rei momentis sedulo studio 
perpensis, motu proprio atque ex certa scientia et matura deliberatione 
Nostris, deque apostolicae Nostrae potestatis plenitudine, praesentium 
Litterarum tenore, memoratam apostolicam praefecturam de Szepingkai 
in Manciuria erigimus in Vicariatum apostolicum, eisdem ac praefecturae 
finibus hodiernis et nomine retentis; eundemque novum vicariatum apo- 
stolicum de Szepingkai, sic per Nos erectum, curis sacerdotum praelaudatae 
Societatis Quebecensis, ad Nostrum et Sanctae huius Sedis beneplacitum, 
in Domino committimus. 

Haec edicimus, mandamus, decernentes praesentes Litteras firmas, 
validas atque efficaces semper exstare ac permanere, suosque plenos atque 
integros effectus sortiri et obtinere; illisque ad quos spectant, sive spectare 
poterunt, nunc et in posterum plenissime suffragari; sicque rite iudican- 
dum esse ac definiendum, irritumque ex nunc et inane fieri, si quidquam 
secus super his a quovis, auctoritate qualibet, scienter sive ignoranter 
contigerit attentari. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die I men- 
sis Iunii anno MDccCCCxXxxIl, Pontificatus Nostri undecimo. 


E. CARD. PACELLI, a Secretis Status. 

IX 


SEIUNCTO TERRITORIO E VICARIATU APOSTOLICO DE LUANFU ERIGITUR PRAE- 
_ FECTURA APOSTOLICA DE HUNGTUNG IN SINIS CLEROQUE INDIGENAE 


CONCREDITUR. 
PIUS PP. XI 


Ad futuram rei memoriam. — Cum vicariatus apostolicus de Luanfu 
in Sinis, curis Ordinis Fratrum Minorum concreditus, ob nimiam ampli- 
tudinem suam facile nequeat ab uno eodemque Ordinario administrari, 
quandam ex eiusdem territorii partem seiungendam censuimus, quae a 
proprio moderatore regeretur. Praehabito itaque voto Delegati Nostri apo- 
stolici in Sinis, Nos, omnibus rei momentis attento ac sollicito studio per- 
pensis cum venerabilibus fratribus Nostris Sanctae Romanae Ecclesiae Car- 
dinalibus, qui negotiis Propagandae Fidei praepositi sunt, motu proprio 
atque ex certa scientia ac matura deliberatione Nostris deque apostolicae 
Nostrae potestatis plenitudine, praesentium Litterarum tenore, e memo- 
rato vicariatu apostolico de Luanfu tredecim sequentes sub-praefecturas 
civiles, nempe de Hungtung, Chaocheng, Fensi, Hohsien, Lingshih, Yung- 
hwo, Sihsien, Taning, Puhsien, Lufeng, Siangling, Fowshan, Antseh, 
separamus sive dismembramus, atque inde ex eodem territorio novam 
apostolicam praefecturam nomine de Hungtung erigimus, Sacerdotibus 
saecularibus e clero Sinensi committendam. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros ef- 
fectus sortiri atque obtinere; illisque ad quos spectant, sive spectare pote- 
runt, nunc et in posterum plenissime suffragari; sicque rite iudicandum esse 
ac definiendum, irritumque ex nunc et inane fieri, si quidquam secus super 
his a quovis, auctoritate qualibet, scienter sive ignoranter attentari conti- 
gerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xvi 
mensis Iunii anno MDCCCCXXXxII, Pontificatus Nostri undecimo. 


E. CARD. PACELLI, a Secretis Status. 

EX APOSTOLICO VICARIATU DE SIANFU IN SINIS DISTRACTO TERRITORIO 
ERIGITUR PRAEFECTURA APOSTOLICA DE CHOUCHIH ET INDIGENAE CLERO 


COMMITTITUR. 
PIUS PP. XI 


Ad futuram rei memoriam. — Cum Vicarius Apostolicus de Sianfu, 
suffragante quoque Delegato apostolico Nostro in Sinis, variis gravibus 
de causis Nos flagitaverit, ut ex apostolico suo vicariatu pars quaedam 
territorii ad Missionem independentem efformandam distraheretur; Nos, 
omnibus rei momentis attento ac sollicito studio perpensis cum venerabi- 
libus fratribus Nostris Sanctae Romanae Ecclesiae Cardinalibus, qui nego- 
tiis Propagandae Fidei praepositi sunt, ut fides catholica illis in regionibus 
magis augeatur, memorati Vicarii Apostolici precibus annuendum censui- 
mus. Quapropter, motu proprio atque ex certa scientia ac matura delibe- 
ratione Nostris deque apostolicae Nostrae potestatis plenitudine, prae- 
sentium Litterarum tenore, e memorato vicariatu apostolico de Sianfu 
sex sequentes sub-praefecturas civiles, videlicet de Chouchih, Shingping, 
Hushien, Wukung, Fufeng, Meishien, distrahimus sive separamus, atque 
inde ex eodem territorio novam apostolicam praefecturam nomine de 
Chouchih erigimus, sacerdotibus saecularibus e clero Sinensi commit- 
tendam. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros ef- 
fectus sortiri et obtinere; illisque ad quos spectant, sive spectare poterunt, 
nune et in posterum plenissime suffragari; sicque rite iudicandum esse ac 
definiendum, irritumque ex nune et inane fieri, si quidquam secus super 
his a quovis, auctoritate qualibet, scienter sive ignoranter attentari conti- 
gerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xv 
mensis Iunii anno Mpccccxxx Pontificatus Nostri undecimo. 


E. Carp. PACELLI, a Secretis Status. 

Xl 


PRAEFECTURA APOSTOLICA DE TATUNGFU IN VICARIATUM APOSTOLICUM 


_ ERIGITUR. 
PIUS PP. XI 


Ad futuram rei memoriam. — Ut prosperitati spirituali christiani gre- 
gis in dissitis ab hoc religionis catholicae centro regionibus feliciter suecre- 
scentis aptius consulatur, Pastorum, qui eiusdem gregis regimen condu- 
cant, numerum data opportunitate augemus. Iamvero cum Delegatus 
apostolicus Noster in Sinis una cum Moderatore generali Congregationis 
Immaculati Cordis Mariae, vulgo « de Scheut » Nos instanter flagitaverit, . 
ut, ad maius animarum bonum obtinendum, praefectura apostolica de 
Tatungfu in Sinis, quae sodalibus e praelaudata Missionariorum Congre- 
gatione concredita est, in vicariatum apostolicum erigeretur, Nos hisce 
votis annuendum censuimus. Quapropter, conlatis consiliis cum venerabi- 
libus fratribus Nostris Sanctae Romanae Ecclesiae Cardinalibus, qui rebus 
Sacrae Congregationis de Propaganda Fide praepositi sunt, motu proprio 
atque ex certa scientia et matura deliberatione Nostris, deque aposto- 
licae Nostrae potestatis plenitudine, praesentium Litterarum tenore, prae- 
fecturam apostolicam de Tatungfu in Sinis ad ampliorem vicariatus apo- 
stolici dignitatem evehimus, eisdem ac praefecturae finibus ac nomine 
retentis; eundemque novum de Tatungfu apostolicum vicariatum curis. 
relinquimus, ad Nostrum atque huius Sanctae Sedis beneplacitum, com- 
missum Congregationis memoratae Immaculati Cordis Mariae. Contrariis 
non obstantibus quibuslibet. 

Haec statuimus, mandamus, decernentes praesentes Litteras firmas, 
validas atque efficaces iugiter exstare ac permanere; suosque plenos atque 
integros effectus sortiri et obtinere; illisque ad quos spectant, sive spectare 
poterunt, nune et in posterum plenissime suffragari, sicque rite iudican- 
dum esse ac definiendum, irritumque ex nunc et inane fieri, si quidquam 
secus super his a quovis, auctoritate qualibet, scienter sive ignoranter 
attentari contigerit. 

Datum Romae apud Sanctum Petrum, sub anulo Piscatoris, die xviI 
mensis Iunii anno MDCCCCXxxI, Pontificatus Nostri undecimo. 


E. CARD. PACELLI, a Secretis Status. 


= 

XII 


PRAEFECTURA APOSTOLICA DE SHOHCHOW IN APOSTOLICUM VICARIATUM 
ERIGITUR. 
PIUS PP. XI 


Ad futuram rei memoriam. — Cum Minister generalis Ordinis Fratrum 
Minorum ad Fidei christianae progressum in territorio praefecturae apo- 
stolicae de Shohchow in Sinis aptius firmandum, a Nobis expostulaverit 
ut praefecturam eandem, Ordinis sui curis commissam, in vicariatum apo- 
stolicum erigere dignaremur: Nos, praehabito quoque voto Delegati No- 
stri apostolici in Sinis, optatis hisce annuendum libenti quidem animo 
existimavimus. Quapropter, conlatis consiliis cum venerabilibus fratribus 
Nostris Sanctae Romanae Ecclesiae Cardinalibus, qui rebus Sacrae Con- 
gregationis de Propaganda Fide praepositi sunt, motu proprio atque ex 
certa scientia ac matura deliberatione Nostris, deque apostolicae Nostrae 
potestatis plenitudine, praefecturam apostolicam de Shohchow in Sinis 
ad ampliorem vicariatus apostolici dignitatem evehimus, eisdem ac prae- 
fecturae finibus ac nomine retentis; eandemque novum de Shohchow apo- 
stolicum vicariatum curis relinquimus, ad Nostrum atque huius Sanctae 
Sedis beneplacitum, commissum Ordinis memorati Fratrum Minorum. 
Contrariis non obstantibus ‘quibuslibet. 

Haec statuimus, mandamus, decernentes praesentes Litteras firmas, 
validas atque efficaces iugiter exstare ac permanere; suosque plenos atque 
integros effectus sortiri et obtinere; illisque ad quos spectant, sive spectare 
poterunt, nunc et in posterum plenissime suffragari; sicque rite iudican- 
dum esse ac definiendum, irritumque ex nunc et inane fieri, si quidquam 
secus super his a quovis, auctoritate qualibet, scienter sive ignoranter 
attentari contigerit. 

Datum Romae apud Sanctum Petrum, sub anulo Piscatoris, die xvii 
mensis Iunii anno MDcccoxxxl, Pontificatus Nostri undecimo. 


E. Carp. PAcELLI, a Secretis Status. 

EPISTOLAE 


I 


AD EMUM P. D. HENRICUM TIT. 8S. BARTHOLOMAEI IN INSULA S. BR. E. PRESBY- 
TERUM CARDINALEM GASPARRI, QUEM MITTIT LEGATUM AD CONGRESSUM 
EUCHARISTICUM E TOTA APRUTINA REGIONE. 


PIUS PP. XI 


Dilecte fili Noster, salutem et apostolicam benedictionem. — Iam sae- 
pius ostendimus quam iucunda Nobis accidant virorum studia catholico- 
rum, qui in unum congressi, sententiis industriisque conlatis, dedicatos 
divinae Eucharistiae honores tuendos amplificandosque contendunt. Quare 
libenti admodum animo officiosas litteras a Venerabili fratre episcopo Val- 
vensi et Sulmonensi nuper accepimus, quibus docebamur, magna fidelium 
alacritate Eucharisticum e tota regione Aprutina conventum, ad proxi- 
mum mensem, in urbe Sulmone apparari. Quod quidem nuntium eo Nobis 
gratius acceptiusque pervenit, quod congressio ista, a fortibus generosisque 
Aprutii filiis celebranda, peculiaris erit momenti, uti affertur, atque utili- 
tatis. Declaranda namque erit in coetibus omnium communibus quanta ex 
augusto Sacramento virtus et efficacia ad catholicas missiones urgendas 
promovendasque effluere et manare possit. Et revera, quid aptius ad animos 
adulescentium corroborandos, qui ad arduas expeditiones sacras divinitus 
vocantur, quam «frumentum electorum et vinum germinans virgines »? 
(Zach., IX, 17). Quid pariter validius, quam huiusmodi sacramentum idem- 
que sacrificium, passionis Christi « memoriale perenne », ad missionales 
inter tot labores et pericula constitutos erigendos atque sustentandos? 
Quid denique efficacius ad lumen fidei propagandum isto divinissimo dono, 
quod « mysterium fidei » vocatur, quodque ideo conlatum est hominibus, 
ut saluberrimos Christi redemptionis fructus dilargiatur? Itaque, quum 
maxime Nobis sit cordi, ut omnibus plane constat, catholicorum fidelium 
acrius in dies erga sacras missiones excitare voluntates, simulque sanctissi- 
mae Eucharistiae cultum impensius promovere, precibus eiusdem Sulmo- 
nensis episcopi adnuentes, splendorem Aprutini conventus Nostra quidem 
participatione adaugere percupimus. Quapropter tibi, dilecte fili Noster, 
libenter committimus, ut personam Nostram in eo congressu geras, teque 
hisce litteris Legatum Nostrum renuntiamus, quo coetibus sollemnibus sa- 
crisque caerimoniis, quae Sulmone peragentur, nomine Nostro praesideas- 

Minime vero ambigentes, quin mandatum feliciter exsecuturus sis, beni- 
gnitatem Salvatoris nostri instanter imploramus, ut Ipse super huiusmodi 
conventum suorum munerum ubertatem effundat. Quorum quidem auspex 
esto, caritatisque Nostrae pignus, apostolica benedictio, quam tibi, dilecte 
fili Noster, sollerti episcopo Sulmonensi, ceterisque Aprutii Praesulibus et 
universis, qui sollemnibus intererunt, peramanter in Domino impertimus. 

Datum Romae apud Sanctum Petrum, die xv mensis Augusti, anno 
Mpccccxxxil, Pontificatus Nostri undecimo. 


PIUS PP. XI 


II 


AD EMUM P. D. ALFRIDUM ILDEFONSUM TIT. SS. SILVESTRI ET MARTINI AD 
MONTES 8. R. E. PRESBYTERUM CARDINALEM SCHUSTER, ARCHIEPISCOPUM 
MEDIOLANENSEM, QUEM DEPUTAT LEGATUM SUUM AD CENTENARIA S80- 
LEMNIA MANIFESTATIONIS B. M. V. DE CARAVAGIO. 


PIUS PP XI 


Dilecte fili Noster, salutem et apostolicam benedictioném. — Sollemne 
semper catholicis hominibus fuit in trepidis rebus dubiisque temporibus 
ad Mariam confugere et in materna Eius bonitate conquiescere. Ipsa enim 
Dei Parens, caelestium administra gratiarum, in celsissimo potestatis glo- 
riaeque fastigio est in caelis collocata, ut hominibus per tot labores et 
pericula in terris peregrinantibus patrocinii sui subsidium impertiat. Iu- 
cundo itaque animo audivimus centenaria sollemnia ad oppidum Carava- 
gium peragi, quinto saeculo vertente, ex quo benignissima Dei Mater mire 
se illic conspiciendam dedit, itemque splendidam huius prodigii commemo- 
rationem, in festo Nativitatis ipsius Beatae Mariae Virginis, celebratum iri. 
Illa enim die, praeter alias pietatis significationes faciendas, novum Virgi- 
nis simulacrum, affabre exsculptum, per pia e tota dioecesi Cremonensi 
supplicantium fidelium agmina, comitantibus quidem ipsis animarum pa- 
storibus civilibusque magistratibus, veluti per triumphum, ab oppido ad 
templum Caravagiense magnifica pompa transferetur. Quum autem ex 
hoc insigni sanctuario Mariano tot ac tanta huc usque in salutem christiani 
populi beneficia manaverint, praesertim ad integritatem fidei contra gli- 
scentes haereses in Italia custodiendam et ad pericula temporum iniquo- 
rum propulsanda, proximorum sollemnium celebritatem Nostra quoque 
participatione augendam censemus. Quapropter te, dilecte fili Noster, qui 

archidioecesi Langobardiae principi diligentissime praesides, his litteris 
Legatum Nostrum renuntiamus, ut sacris caerimoniis auctoritate Nostra 
praesis, minime dubitantes, quin egregia tua pietas romanaeque purpurae 
magnificentia non paulum ipsis sollemnibus Caravagiensibus afferat splen- 
doris. Quo autem salutarium fructuum copia ubertasque accessionem acci- 
piat, post Pontificale Sacrum nomine Nostro benedices populo: cui bene- 
dictioni quotquot intererunt, modo Ecclesiae praescriptis satisfecerint, iis 
damus, ut plenam admissorum veniam impetrare queant. Nos quidem 
publicis supplicationibus preces Nostras libentissime addemus, ut poten- 
tissima caelestis Patrona avitam fidem gentis italicae servare incolumem, 
et praesentes calamitates aerumnasque a filiis Nobis carissimis arcere et 
depellere benigne velit. Divinorum interea munerum auspex, peculiarisque 
Nostrae caritatis pignus apostolica esto benedictio, quam tibi, dilecte 
fili noster, sollertique Cremonensi episcopo, itemque eius dioecesis clero 
et fidelibus, iisque pariter, qui ad templum Caravagiense conventuri sunt, 
peramanter in Domino impertimus. 

Datum Romae apud Sanctum Petrum, die xv mensis Augusti, in 
festo Assumptionis Beatae Mariae Virginis, anno MDCCCCXxx, Pontifi- 
catus Nostri undecimo. 


PIUS PP. XI 


| 
| 
| 

ACTA SS, CONGREGATIONUM 


SUPREMA SACRA CONGREGATIO 8. OFFICI 


DECRETUM 


COMMUNITAS RELIGIOSA VULGO « DELLE PICCOLE OSTIE» CRISPIANI IN 
ARCHIDIOECESI TARENTINA EXSISTENS SUPPRIMITUR. 


Inutiliter cessis quae hucusque de communitate religiosa vulgo « delle 
Piccole Ostie» Crispiani in archidioecesi Tarentina exsistente consti- 
tuta sunt, Suprema haec Sacra Congregatio Sancti Officii necesse censet 
iam decretam eius dissolutionem ac suppressionem exsecutioni mandare. 
Audito igitur Ssio Domino Nostro Papa, in solita audientia die 27 Octo- 
bris anni currentis R. P. D. Adsessori impertita, haec decernuntur: 

I. Communitas religiosa vulgo «delle Piccole Ostie» Crispiani in 
Tarentina archidioecesi, opera potissimum Margarithae Spezzaferri fun- 
data, dissoluta et suppressa declaratur. S 

IT. Quae eidem hucusque piae mulieres quomodocumque nomen dede- 
runt, a cuiusque generis voto aut vinculo aut obligatione religiosa plane 
dispensantur; ita ut earum omnibus et singulis integrum prorsus sit vel 
ad suos regredi vel in aliam religiosam Communitatem seu Institutum, 
servatis servandis, pro lubitu diverti. 

III. Margarithae Spezzaferri perentorie vetatur usus habitus religiosi 
cuiuscumque nominis aut formae. : 

IV. Oratorium domus interdicto subiicitur cum vetito absoluto quem- 
piam cultus actum in eodem exercendi. 

Ita est. 

Ex aedibus S. Officii, die 29 Octobris 1932. 


A. Subrizi, Supremae 8. Congr. 8. Officit Notarius. 


L. & S. 

SACRA CONGREGATIO CONSISTORIALIS 


I 
PREMISLIEN. LATINORUM-LEOPOLIEN. LATINORUM 


DE MUTATIONE FINIUM DIOECESIUM 


DECRETUM 


Fideles pagi Henrykéwka, pertinentes ad paroeciam Milatyn in dioe- 
cesi Premisliensi Latinorum, ab Apostolica Sede efflagitarunt ut ad 
viciniorem paroeciam Wolczuchy archidioecesis Leopoliensis Latinorum 
aggregarentur. 

, Porro Sshus Dominus Noster Pius div. Prov. Pp. XI, attento con- 

sensu tum Ordinarii Premisliensis Latinorum tum Ordinarii Leopoliensis 
Latinorum, atque praehabito favorabili voto R. P. D. Francisci Mar- 
maggi, Archiepiscopi titularis Hadrianopolitani et Nuntii Apostolici in 
Polonia, oblatas preces benigne excipiendas decrevit. 

Quapropter vi praesentis Consistorialis decreti statuit ut praefatus 
pagus Henrykéwka a paroecia Milaiyn et a dioecesi Premisliensi Latino- 
rum separetur atque paroeciae Wolczuchy archidioecesis Leopoliensis Lati- 
norum perpetuo adiungatur, mutatis hac ratione finibus earumdem dioe- 
cesium. 

Ad haec autem exsecutioni mandanda, Sanctitas Sua deputare dignata 
est praefatum R. P. D. Franciscum Marmaggi, Nuntium Apostolicum, 
eidem tribuens facultates ad id necessarias et opportunas etiam subde- 
legandi ad effectum de quo agitur, quemlibet virum in ecclesiastica 
dignitate constitutum, eidem facto onere mittendi intra sex menses ad 
hance Sacram Congregationem Consistorialem authenticum exemplar actus 
peractae exsecutionis. 

Datum Romae, ex aedibus Sacrae Congregationis Consistorialis, die 
7 Augusti 1931. 


Fr. R. C. Carp. Rossi, a Secretis. 
L.  S. 


B. Renzoni, Substitutus. 

II 
PROVISIO ECCLESIARUM * 


Sanctissimus Dominus Noster Pius divina Providentia Papa XI, succes-- 
sivis decretis Sacrae Congregationis Consistorialis, singulas quae sequuntur 


Ecclesias de novo Pastore dignatus est providere, nimirum: 


18 Augusti 1932. — Abbatiae nullius Sancti Mauritii Agaunensis, prae-- 
fecit R. P. Bernardum Burquier, canonicum Regularem Congregationis: 
Helveticae a 8S. Mauritio Agaunensi, quem nominavit Episcopum titu-. 
larem Bethleemitanum. 

16 Septembris. — Titulari episcopali Ecclesiae Marcianensi, R. P. D.. 
Vineentium Castellanos y Nufiez, hactenus Episcopum de Tulancingo.. 

5 Octobris. — Cathedrali Ecclesiae Montis Regalis in Pedemonte, R. D.. 
Sebastianum Briacca, archipresbyterum-parochum ecclesiae B. M. Vir- 
ginis in caelum Assumptae, oppidi Trecate dioecesis Novariensis. 

7 Octobris. — Cathedrali Ecclesiae Brigantiensi, R. D. Aloisium Anto- 
nium de Almeida, canonicum Ecclesiae cathedralis Bracharensis. 


* Praecedenti fasciculo, p. 343, loco eius quod est 12 Augusti, legatur 12 Septembris. 


SACRA CONGREGATIO DE PROPAGANDA FIDE 


I 
NOMINATIONES 

Brevibus Apostolicis nominati sunt: 

21 Iulii 1932. — R. P. Iacobus Mangers, e Societate Mariae, Episco- 
pus electus Seljensis, Vicarius Apostolicus de Oslo. 

— R. P. Matthias a Strijp, in saeculo Leonardus Trudo Brans, ex 
Ordine Capuccinorum, Episcopus electus Cornensis, Vicarius A postolicus 
de Padang. 


II 


APPROBATIO 


Decreto Sacrae Congregationi de Propaganda Fide diei 14 Martii 1932 
Sanctissimus dignatus est definitive approbare Constitutiones Societatis 
hibernicae a 8. Columbano pro missionibus ad Sinas. 

ACTA TRIBUNALIUM 


SACRA ROMANA ROTA 


Citationes edictales 


I 


BERYTEN. Et GIBAILEN. 
NULLITATIS MATRIMONII (HABIB YUSUF-SCIAFIKA F. KALIL MOBARAK) 


Cum ignoretur locus actualis commorationis Dfiae Sciafika f. Kalil 
Mobarak, in causa conventae, eamdem citamus ad comparendum, sive 
per se, sive per Procuratorem legitime constitutum, in sede Tribunalis 
S. R. Rotae (Roma, via della Dataria, 94) die 3 Decembris 1932, hora 11, 
ad concordandum de dubio disputando, vel infrascripto subscribendo, 
et ad diem designandam, qua habebitur Turnus Rotalis pro causae 
definitione: 

An constet de nullitate matrimonié in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedictae Diiae Sciafika, f. Kalil Moba- 
rak, curare debent, ut de hac edictali citatione ipse moneatur. * 


L. #& S. A. Jullien, Ponens. 


Ex Cancellaria Tribunalis S. R. Rotae, die 4 Octobris 1932. 
Ady. T. Tani, Notarius. 


*Etant inconnu le lieu de la demeure actuelle de Mme Sciafika de Kalil 
Mobarak défenderesse en cette cause, Nous la citons 4 comparaitre, par propre 
personne ou par un procureur légitimement constitué, au siége du Tribunal 
de la S. Rote Romaine (Roma, via della Dataria, n. 94), le 3 Décembre 1932, 
4 11 heures, pour concorder ou souscrire le doute ci-dessous rapporté, et 
fixer le jour de la cause devant la Rote. 


Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence de la dite Sciafika de Kalil Mobarak devront, 
dans la mesure du possible, l’avertir de la présente citation. 

Il 
EISTETTEN. 


NULLITATIS MATRIMONII (HALBRITTER-MAIER) 


Cum ignoretur locus actualis commorationis Petri Maier, in causa 
conventi, eumdem citamus ad comparendum, sive per se, sive per Pro- 
curatorem legitime constitutum, in sede Tribunalis S. R. Rotae (Roma, 
via della Dataria, 94) die 6 Decembris 1932, hora 11, ad concordandum 
de dubio disputando, vel infrascripto subscribendum, et ad diem desi- 
gnandam, qua habebitur Turnus Rotalis pro causae definitione: 


An constet de nullitate matrimonii in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti Petri Mayer curare debent, 
ut de hac edictali citatione ipse moneatur. * 


L. 48 S. H. Quattrocolo, Ponens. 


Ex Cancellaria Tribunalis S. R. Rotae, die 4 Octobris 1932. 
Adv. T. Tani, Notarius. 


* Etant inconnu le lieu de la demeure actuelle de M. Pierre Maier, défen- 
fendeur en cette cause, Nous le citons 4 comparaitre, par propre personne ou 
par un procureur légitimement constitué, au siége du Tribunal de la S. Rote 
Romaine (Roma, via della Dataria, n. 94), le 6 Décembre 1932, 4 11 heures, 
pour concorder ou souscrire le doute ci-dessous rapporté, et fixer le jour de la 
cause devant la Rote. : 


Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit M. Pierre Maier, devront, dans la mesure 
du possible, l’avertir de la présente citation. 


Diartum Romanae Curiae 


DIARIUM ROMANAE CURIAE 


SACRA CONGREGAZIONE DEI RITI 


Martedi, 25 Ottobre 1932, nel Palazzo Apostolico Vaticano, con I’ intervento 
degli Emi e Revmi Signori Cardinali e col voto dei Revmi Prelati e Consultori 
teologi componenti la Sacra Congregazione dei Riti,.si é tenuta la Congre- 
gazione Preparatoria per discutere due miracoli che si asseriscono da Dio 
operati per intercessione della Ven. Serva di Dio Gemma Galgani, Vergine, i 
quali vengono proposti per la sua beatificazione. 


~TRIBUNALE DELLA SACRA ROMANA ROTA 


AVVISO 
Si fa noto che le domande di ammissione allo Studio della Rota, per il 
zorrente anno giuridico, si ricevono negli Uffici del Tribunale fino a tutto il 
20 Novembre. 
Dalla Sede del Tribunale della Sacra Romana Rota, 10 Ottobre 1932. 


M. Massimi, Decano. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si é degnato di nominare: 


27 Ottobre 1932. L’Emho Sig. Cardinale Gaetano Bisleti, Presidente della 
Pont. Commissione per gli Studi Biblici. 
» L’Emo Sig. Cardinale Eugenio Pacelli, Membro della Pont. 
Commissione per gli Studi Biblici. 


Camerierit Segreti Soprannumerari di S. S.: 


Maggio 1932. Monsig. Giulio Cericioni (Roma). 
Monsig. Terenzio Ottone Hogan, della diocesi di Allahabad. 
Monsig. Giacomo Gianesini, della diocesi di Padova. 
Monsig. Giuseppe Borello, della diocesi di Susa. 
Monsig. Giovanni Bunino, della medesima diocesi. 
Monsig. Mariano Del Frate, dell’archidiocesi di Camerino. 
Monsig. Pier Guido Barni, della diocesi di Pescia. 

21 Luglio 1932. Monsig. Claudio Cuniberti, della diocesi di Mondovi. 
» >» » Monsig. Valentino Terreno, della medesima diocesi. 
Monsig. Antonio Gaffuri, della diocesi di Como. 


» » 
» Monsig. Leopoldo Brosig, dell’archidiocesi di Cracovia. 
» » » Monsig. Ludovico Wrzol, dell’archidiocesi di Breslavia. 
» » »  Monsig. Carlo Tesarcik, della medesima archidiocesi. 
4 Agosto »  Monsig. Venceslao Opit, della diocesi di Litomerice. 

. » » Monsig. Stefano Rosenkranz, della medesima diocesi. 
5 »  Monsig. Francesco Agagianian, della diocesi Patriarcale 
Armena. 

25 . »  Monsig. Rosario Cali, della diocesi di Acireale. 

28 + »  Monsig. Valentino Buiatti, dell’archidiocesi di Udine. 
> » » Monsig. Antonio Campisi, della diocesi di Agrigento. 
8 Settembre » Monsig. Adolfo Todini (Roma). 

24 . »  Monsig. Alfonso David, della diocesi di Anagni. 


Camerieri d’Onore in abito paonazzo di 8. S.: 


2 Lwuglio 1932. Monsig. Nicold Sheldija, della diocesi di Sappa. 
21 » _»  Monsig. Giuliano Roszkiewicz, della diocesi di Siedlce. 
Monsig. Stanislao Grzeszko, della medesima diocesi. 
Monsig. Boleslao Krasuski, della medesima diocesi. 
Monsig. Emilio Kapoun, dell’archidiogesi di Olomouc. 
Monsig. Alessando Morelli, della diocesi di Caiazzo. 
Monsig. Domenico De Marco, della medesima diocesi. . 
Monsig. Carlo Dell’Orbo, della diocesi di Vigevano. > 
Monsig. Giuseppe Majorino, della diocesi di Trivento. ; 


Cameriere d’Onore extra Urbem di S. S.: 
4 Agosto 1932. Monsig. Francesco Della Zuanna, della diocesi di Padova. 


Cappellano Segreto d’Onore di S. S.: 
30 Giugno 1932. Monsig. Augusto Leitinger, della diocesi di Seccovia.'* 


NECROLOGIO 


13 Agosto 1932. Monsig. Luigi Perrichon, Vescovo tit. di Corona. 
13 Ottobre » Monsig. Francesco Marnas, Vescovo di Clermont-Ferrand. 
28 ~ » Monsig. Nicola Ciceri, Vescovo tit. di Dausara. 
30 » » Monsig. Emmanuele Maria Polit, Arcivescovo di Quito. 


' Eiusdem mentio ex errore irrepsit in lin. 8, p. 288. 

Apostolicae Sedis;, Commen- nati, ai quall scade Vabbona- 
Officiale sunt pacti, | mento nel mese di dicembre 
Quibus mense decémbri 1932 | 1935, che vogifono” rinno- 
subnotandi volauntas est- ut | 
quam subscribant | Possibile, affinchd pon.sia'lo | de retard dans Venvol des 
ro ritardata fa spedizione dei | fascicules: de 1983, KXVe 


Pogantur, ne iisdem ullam 
tatione’ ut alteram ex fasci- | namento sono pure pregati te 
guilorum, schedalis exterais | di volerci inviare fastetts’| bande sous laquelle lls regok. 
desi: | con Ia quale ricevono fe | yout les rece 
nomini ipsi praeposi- | scicolo, ovvere ricupiare nd- les numéros.qui préch 

ex Decreto Sacrosanctl Concilii Tridéntin! restitutum; Pil V . pes 
Poatificis Maximi iussu editum, aliorumque Pontificum cura reco- ‘His 
quarta post typicam, - Volumen ‘paginis constans ALS 
— (A) Volumen partim corio, linteo angles 
foliorum fulva, cruce aurea aliisque ornamentis signatum — 160 — 
— (B) Volumen corio contectum, sectione foliorum falva, aurea, 


% 


‘Propria aliarum Dioecesium, Bi quidem eadem forma foliorum ac sim 


Tridentini restitutum; 5S. Pii V Pontificis Maximi tussu:editum, 
allorumque Pontificum cura recognitum, a Pio X reformatum et 
_Benedicti XV auctoritate vulgatum. - Tertia editio post typicam, 
— (A) Volumen partim corio, partim linteo anglico contectum, sections: 
foliorum rubra, cruce aurea aliisque ornamentié signatum . 


— (B) Volumen partim corio, partim linteo anglico ‘contectum,. sections; 
aurea, cruce aurea, aliisque ornamentis signatum:> 53 — 
@) Volumen corio totum contectum, sectione foliorum 


Romae apud Administrationem. Commeptarii Officialis “Acta = 


f 
watt 
Aj 
Bey 
CORA 
| 
| 
x ont 
er 
‘ Wo» 
| 


‘TRACTATUS CANON ICUS 


3 PETRI Carp. GASPARRI 
Vol, pp. 472, Vols tl, PP 620 
 Romae L. 50 In Italia’ 55 — Apud exteros 63 — 
Volumina partim cori, partim Kinteo contectum, cum titulo aureo;: 
Romae L. 70 ie In italia Li. 75 — es exteros L, 82 — 
Fasc. VII. Disciplina armena. - Iu corso di stampa . , 
Fase. VIII. Stud? storici sulle fonti del diritto canonico 60— 
In hoc volumine, a pluribus doctis viris comparato, colliguntur 
e disciplinis orientalibus, 
Clero Saeculart Romano, pro Auno Domini 1933. 4. 
luxta Kalendarium Universalis Ecclesiae pro Anno Domini1933. 2.5. 
Accedunt Regulae in Missae célebratione servandae. In-i6°, pp. 156 2.50 280 3,50 
Fab: Officium et Missac in Nativitate Domial, cum canta, iuxta ordinem 
Breviarii et Missalis Romani. Editio typica Vaticana. < Vol. 
“QUIDA di insegnhamento religioso per le scuole, 
vari panti def Programma ministeriale, a cura della Commissione 
superiore ecclesiastica revisione dei testi di 
Primarie. Foglio di cm. 50X35. Frontispizio; Prospetto-relazione ; 
NORME PER L'INSEGNAMENTO RELIGIOSO. sogii \stitut! di 
gt ‘Veneunt Romae apud Officialis Aposto- 

